Η ωραία του κουρέα

Η ωραία του κουρέα είναι μια ταινία του ελληνικού κινηματογράφου, παραγωγής του έτους 1969. Πρόκειται για κωμωδία μεγάλου μήκους σε σκηνοθεσία του Ντίνου Δημόπουλου.

Πλοκή 
Ο κουρέας Γιάννης (Γιάννης Γκιωνάκης) και η κoμμώτρια Μάρθα (Μάρθα Καραγιάννη) είναι ερωτευμένοι και σκοπεύουν να παντρευτούν. Ωστόσο, ο Γιάννης πρέπει να αποκαταστήσει πρώτα τις τέσσερις αδελφές του, κάτι που είναι ιδιαίτερα δύσκολο, καθώς δεν υπάρχει η σχετική προίκα. Έτσι, η Μάρθα αποφασίζει να βρει γαμπρό για την κάθε κοπέλα και κατοχυρώνει την προίκα, δίνοντας το σπίτι του κουρέα ως αντιπαροχή. Με τα διαμερίσματα που παίρνει αποκαθίστανται και οι τέσσερις αδελφές αλλά και η ίδια με τον αρραβωνιαστικό της.

Ηθοποιοί 
Στην ταινία παίζουν οι ηθοποιοί:

 Γιάννης Γκιωνάκης ως κουρέας Γιάννης Ψαλίδας
 Μάρθα Καραγιάννη ως Μάρθα Καραγιώργη
 Αλέκος Τζανετάκος ως Λουκάς
 Χρόνης Εξαρχάκος ως Κίτσος
 Σωτήρης Μουστάκας ως Θωμάς
 Γιώργος Μιχαλακόπουλος ως Στέφανος
 Νίκος Τσούκας ως Μήτσος
 Νίτσα Μαρούδα ως Σοφία Ψαλίδα
 Αιμιλία Υψηλάντη ως Ευγενία Ψαλίδα
 Κατερίνα Γώγου ως Άννα Ψαλίδα
 Μαρία Μπονέλου ως Ρίτα Ψαλίδα
 Ηλέκτρα Καλαμίδα ως θεία Σαπφώ
 Νικήτας Πλατής ως Φώτης
 Αθηνόδωρος Προύσαλης ως Περικλής
 Μαίρη Μεταξά ως Σουλτάνα
 Γιώργος Μεσσάλας ως Γιώργος
 Γιώργος Ξύδης ως Νιόνιος
 Θόδωρος Κεφαλόπουλος ως κυρ-Κώστας

Στοιχεία ταινίας 
Η διάρκεια της ταινίας είναι 80 λεπτά. Η σκηνοθεσία και οι στίχοι των τραγουδιών που ακούγονται στην ταινία είναι του Ντίνου Δημόπουλου, το σενάριο  του Λάκη Μιχαηλίδη, η μουσική του Νίκου Μαμαγκάκη και η χορογραφία του Γιάννη Φλερρύ. Τραγουδούν ο Γιάννης Πουλόπουλος, η Πόπη Αστεριάδη, ο Γιώργος Χατζηαντωνίου και η Βάκια Βάλβη. Η παραγωγή της ταινίας είναι της Φίνος Φιλμ.

Διάφορα  
Η ταινία προβλήθηκε τη σεζόν 1968-1969 και έκοψε 228.142 εισιτήρια. Ήρθε στην 31η θέση σε 108 ταινίες.

Παραπομπές 

Ελληνικές ταινίες
Ελληνικές κωμικές ταινίες
Ελληνόφωνες ταινίες
Ταινίες γυρισμένες στην Ελλάδα
Ταινίες παραγωγής Φίνος Φιλμ
Ταινίες του 1969
Ταινίες σε σκηνοθεσία Ντίνου Δημόπουλου
Ταινίες με μουσική σύνθεση Νίκου Μαμαγκάκη
Ταινίες σε σενάριο Λάκη Μιχαηλίδη